દિગ્વિજયસિંહ સ્મૃતિ વ્યાખ્યાનમાં ભાષણ આપતાં સિંહાએ પરોક્ષ રીતે મોદી પર નિશાન સાધતાં જણાવ્યું હતું કે જો આપણે પોતાને પાર્ટીઓના ઘરોંદામાં સીમિત રાખવાના બદલે મિત્રતાનો દાયરો વધારીશું તો તેનાથી ઘણાં બધાં કામ શક્ય બની શકે છે, જોકે તેમણે તેમના ભાષણમાં મોદીના નામનો ઉલ્લેખ કર્યો ન હતો. તેમણે પૂર્વ વિદેશ રાજ્ય પ્રધાન દિગ્વિજયસિંહ સાથેના તેમના સંબંધને યાદ કરતાં જણાવ્યું હતું કે તેમણે બંનેએ ચંદ્રશેખર વિદ્યાલયમાંથી રાજકારણનું શિક્ષણ મેળવ્યું હતું અને તે મુજબ જ રાજકારણમાં તેનાં મૂલ્યોને ગ્રહણ કર્યાં હતાં. ચંદ્રશેખર અને વાજપેયી બંને મહાન વ્યકિત છે. તેમની મિત્રતાનો દાયરો પણ ઘણો મોટો હતો.